Қырҭтәыла авице-аҧыза, адәныҟатәи аусқәа рминистр Давиҭ Залкалиани иҳәамҭала, Қырҭтәыла адгыларала ЕАР Ассамблеиа хада иаднакылаз агуманитартә резолиуциа даҽазнык Урыстәылахь ааҧхьара ҟанаҵоит зыҧшра ҟамҵакәа аибашьа аанкылареи агуманиатртә ҭагылазаашьа аиҕьтәразы иаҭаху зегьы аҟаҵареи азы.
«ЕАР арезолиуциеи Қырҭтәыла апозициеи ишьақәдырҕәҕәоит Қырҭтәыла Украина иадҳәаланы жәларбжьаратәи зин ахадаратә нормақәа рықәныҟәара шынанагӡо», — иҳәеит Давиҽ Залкалиани.
Адәныҟатәи аусқәа рминистр ишиҳәаз ала, зыӡбахәы ҳәоу арезолиуциа жәларбжьаратәи зин ахадаратә нормақәа реилагара иақәыӡбоит, агәманитартә кризис ахәшьара анаҭоит, агуманитартә кризис аҧыхразы иҟаҵатәу ашьаҿақәа ҳәаақәнаҵоит.
Иацы, ЕАР 140 ҳәынҭқаррақәа, Қырҭтәылагьы нрылаҵаны, Урыстәыла ала Украина ажәылара иақәыӡбо арезолиуциа аҩынтәраан иадгылеит. Қырҭтәыла Адәныҟатәи аусқәа рминистрра адыррақәа рыла, Қырҭтәыла зыӡбахәы ҳәоу арезолиуциа авторцәа иреиуп.